เก็ง SET สัปดาห์หน้าลุ้นเม็ดเงิน LTF หนุน
SET สัปดาห์หน้าแกว่งบวก คาดรับแรงหนุนจากเม็ดเงิน LTF ช่วงโค้งสุดท้ายที่ทยอยเข้ามาต่อเนื่อง โดยมีกรอบแนวต้าน 1,313/1,330 จุด และแนวรับ 1,273/1,260 จุด
20 ธ.ค. 2558

Technical Weekly: by Capital Nomura Securities (Thailand)
 
Nomura คาดการฟื้นตัวของตลาดสัปดาห์หน้าค่อนข้างจำกัด จากแรงกดดันจาก 2 ประเด็น คือ 1) ผลประมูล 4G คลื่น 900 MHz และ 2) สถานการณ์ราคาน้ำมันดิบโลกที่ดำดิ่งใกล้จุดต่ำสุดในรอบ 7 ปี ยังกดดันกลุ่มพลังงานต่อเนื่อง หากมีการฟื้นตัวจึงจะหนุนตลาดมีเสถียรภาพมากขึ้น ซึ่งฝ่ายวิจัยคาดราคาน้ำมันดิบ BRENT ใกล้จุดฟื้นตัวระยะสั้นที่ 35 เหรียญฯต่อบาร์เรล
ทั้งนี้ หากความชัดเจนจาก 2 ประเด็นผ่อนคลาย คาดว่าตลาดจะเริ่มฟื้นตัวขึ้นจากเม็ดเงิน LTF โค้งสุดท้ายที่ทยอยเข้ามาต่อเนื่อง และตามสถิติ Santa Rally (สัปดาห์ของช่วง X’mas ) มักหนุน SET ปรับตัวขึ้นเฉลี่ย 0.26% ด้วยโอกาสสูง 60% จาก 15 ปีล่าสุด จึงประเมิน SET แกว่งบวกในกรอบแนวต้าน 1,313/1,330 จุด และแนวรับ 1,273/1,260 จุด
 
&lt;&lt; คลิ๊กเพื่ออ่านรายละเอียด &gt;&gt;